armvectores/hy_wikipedia_2023 huggingface dataset:
Անահիտ Չիբուխչյան

Անահիտ Արագսի Չիբուխչյան (հուլիսի 24, 1955(1955-07-24), Ստեփանավան, Հայկական ԽՍՀ, ԽՍՀՄ), հայ գրող, բանասեր, հրապարակախոս, ազատամարտիկ։


== Կենսագրություն ==
Անահիտ Չիբուխչյանը ծնվել է 1955 թվականին, Ստեփանավանում։ 1978 թվականին ավարտել է Երևանի Խաչատուր Աբովյանի անվան հայկական պետական մանկավարժական ինստիտուտը։ 1977-1989 թվականներին աշխատել է ՀԽՍՀ առևտրի նախարարության համակարգում, 1990-1992 թվականներին՝ Հատուկ գնդի, ապա բրիգադի նախապատրաստական աշխատանքները համակարգող, 1992-1996 թվականներին՝ «էրեբունի» օդանավակայանի տարհանման բաժնի պետ։ 1997-1999 թվականներին՝ ՀՀ պաշտպանության նախարարության կենտրոնական զինվորական կլինիկական հրապիտալի պետի տեղակալ, 1998-2002 թվականներին եղել է ՊՆ արխիվային բաժնի գիտքարտուղար։ 2002 թվականին զորացրվել է պահեստազոր։
1988-1994 թվականներին կազմակերպել է վիրավոր ազատամարտիկների առաջին բուժօգնությունը, տարհանումը, տեղավորումը հիվանդանոցներում։


== Ստեղծագործություններ ==
Անահիտ Չիբուխչյանի «Դավթի վերադարձը» (Երևան, 2000), «Արծիվները իջնում են լեռներում» (Երևան, 2003) ստեղծագործությունների հերոսը կամավոր ազատամարտիկն է, խիզախ օդաչուն, նրանց նվիրումը հայրենիքին ու ազատագրական պայքարին։


== Երկեր ==
Դավթի վերադարձը, Երևան, 2000։
Արծիվները իջնում են լեռներում, Երևան, 2003։
Հերոսամարտի պողպատե թևերը։ Արցախյան հերոսապատում, 2003։
Արարման վեցերորդ օրը։ 2006։


== Ծանոթագրություններ ==
Քեյթ Հավնևիք

Քեյթ Հավնևիկ (նորվ.՝ Kate Havnevik, հոկտեմբերի 27, 1975(1975-10-27), Օսլո, Նորվեգիա), նորվեգացի երգչուհի և երգերի հեղինակ։ Հիմնականում հանդես է գալիս թրիփ-հոփ և ալտերնատիվ ռոք ոճերում։ Ալբոմները թողարկում է «Continentica Records» լեյբլում։


== Կենսագրություն ==
Քեյթ Հանևիկը ծնվել է 1975 թվականի հոկտեմբերի 27-ին Նորվեգիայի մայրաքաղաք Օսլոյում՝ պրոֆեսիոնալ երաժիշտ-ֆլեյտահարների ընտանիքում։ Հայրն ազգությամբ անգլիացի է։
Երգչուհին նվագում է դաշնամուր, կիթառ և մելոդիկա։
Դեռևս մանկուց Քեյթը երազում էր նվագել դասական երաժշտություն և երգել ջազ։ Տասնչորս տարեկան հասակում նա միանում է«Blitz» կանանց պանկ-ռոք երաժշտական խմբին, որը հանդես էր գալիս Օսլոյի ակումբներում։ Դրանից հետո երգչուհին փորձեց միախառնել դասականն ու էլեկտրոնային երաժշտությունը։ Տասնվեց տարեկան հասակում Հավնևիկը սկսեց երգերի բառեր ու երաժշտություն գրել։ Երբ լրացավ նրա տասնիննամյակը՝ մեկնեց Միացյալ Թագավորություն՝ Լիվերպուլ, որպեսզի այստեղ կրթություն ստանա։ Հետո մեկնում է Լոնդոն, որտեղ սկսում է պրոֆեսիոնալ կարիերան։


== Ստեղծագործական կյանք ==
Քեյթը համագործակցում է շատ պրոդյուսերների հետ։ Նրանից են՝ Գայ Սիգսֆորդը, Բյորկը, Բրիթնի Սփիրս, Մադոննա։ Նրանց հետ Քեյթը ձայնագրել է «Melankton» դեբյուտային ալբոմը, որը լույս ընծայվեց 2006 թվականի սեպտեմբերի 25-ին։ Զուգահեռաբար աշխատում է «Embla» ակուստիկ նախագծի հետ։


== Սկավառակագրություն ==
«Melankton» (2006)
«You» (2011)
«Residue» (2014)
«&I» (2015)


=== Սինգլներ (& CD Singles) ===
"Think Again" Official single in Norway
"Disobey" Official second single in the UK
"Mouth 2 Mouth" Official single in the UK
"MYYM" Official single in Norway
"Unlike Me"
"So:Lo"
"Halo"
"Show Me Love"
"Mine"
"Micronation" 
"Emperor of Nowhere"
"Falling"
"The River"


=== Ռեմիքս ===
"Disobey" remixes by Siggi Remix and Sultan+Ned Shepard remix]
"Happy Sad" remixed by Beatman & Ludmilla
"Mouth 2 Mouth" remixed by Milosh
"Unlike Me" remixed by Ost & Kjex (Cheese & Biscuits)
"Serpentine" remixed by Dokkemand
"New Day" remixed by Beatman & Ludmilla


== Ծանոթագրություններ ==


== Արտաքին հղումներ ==
Պաշտոնական կայք
Պաշտոնական բլոգ MySpace
Ֆան-ակումբ
Kate's Discogs Discography
Continentica Records Archived 2013-09-05 at the Wayback Machine.
Unofficial Website
Official Last.fm
Official YouTube channel
Official Twitter
Official MySpace
Պուշկինի փողոց (Յալթա)

Անվան այլ կիրառումների համար տե՛ս՝ Պուշկինի փողոց (այլ կիրառումներ)Պուշկինի փողոց, նաև՝  Պուշկինի բուլվար (ռուս.՝ Пушкинская улица, Пушкинский бульвар), փողոց Ղրիմի Յալթա քաղաքում։ Անվանվել է 1887 թվականին՝ ի հիշատակ ռուս մեծ բանաստեղծ Ալեքսանդր Պուշկինի մահվան 50-րդ տարելիցի։


== Նկարագրություն ==
Պուշկինի փողոցը մոտ 750 մետր երկարությամբ հետիոտնային փողոց է։ Այն հաճախ անվանում են Պուշկինի բուլվար։ Սկսվում է «Սպարտակ» կինոթատրոնի մոտից և ձգվում մինչև Լենինի անվան առափնյա փողոց։


== Պատմություն ==
Պուշկինի հրապարակը միակն էր նախահեղափոխական Յալթայում։ Փետրվարյան հեղափոխությունից հետո այնտեղ հաճախ էին կայանում քաղաքի աշխատավորների հանրահավաքները։ Այստեղ էին գտնվում հին ու նոր ժողովրդական տները։
Յալթայում զինված ապստամբությունից կարճ ժամանակ առաջ հին ժողովրդական տանը տեղակայված էին տարբեր բանվորական կազմակերպություններ։ Հետագայում Պուշկինի հրապարակի հին շենքն օգտագործվել է որպես հացի գործարան, իսկ այժմ այն ​​խարխլվել է և պետք է ապամոնտաժվի։ Նախկին նոր ժողովրդական տանը գործում է «Սպարտակ» կինոթատրոնը։
Պուշկինի հրապարակից դեպի Լենինի անվան առափնյա փողոց ձգվում է Պուշկինի փողոցը։ Այն հիմնադրվել է 19-րդ դարի 80-ականներին՝ որպես փողոց-բուլվար։ Դեկորատիվ բույսերով բուլվարը ձգվում էր Ուչան Սու գետի ձախ ափով։
20-րդ դարի 70-ական թվականներին փակվեց տրանսպորտի երթևեկությունը Պուշկինի փողոցում և իրականացվեց վերակառուցում։ Ճանապարհը և բուլվարը դարձան նույն մակարդակի վրա, իսկ առաջացած լայն փողոցը սալապատվեց։ Փողոցը կանաչապատվեց, վերացան փողոցի տեսքը խաթարող բակային ցանկապատերը, և փողոցը կրկին ավելի շատ նմանվեց բուլվարի։
Ձախ կողմում գտնվող բոլոր տներն ունեն կենտ համարներ, իսկ աջ կողմում տներ չկան, քանի որ այնտեղ հոսում է գետը։
2007-2008 թվականներին իրականացվել է ևս մեկ վերակառուցում. Պուշկինի բուլվարը դարձել է Առափնյա փողոցի շարունակությունը, այն ամբողջովին պատվել է գրանիտե սալիկներով։ Կառուցվել են մի քանի շատրվաններ, վերանորոգվել են շենքերի ճակատները և վերականգնվել է Պուշկինի զրուցարանը։
2010 թվականի փետրվարի 10-ին, Պուշկինի հիշատակի օրը, Յալթայի Պուշկինի բուլվարում բացվեց ռուս մեծ բանաստեղծի՝ սիմֆերոպոլցի քանդակագործ Վիկտոր Գորդեևի հեղինակած բրոնզե հուշարձանը։
2011 թվականի օգոստոսի 26-ին Բոտկինի և Պուշկինի փողոցների խաչմերուկում տեղի ունեցավ Յալթայի կինոստուդիայի հիմնադիր Ալեքսանդր Խանժոնկովի հուշարձանի բացումը։


== Պատկերասրահ ==

		


== Ծանոթագրություններ ==
Ֆոլգոսո դե Կաուրել (քաղաք)

Ֆոլգոսո-դե-Կաուրել (գալ.՝ Folgoso do Courel), քաղաք և համայնք Իսպանիայում, մտնում է Լուգոյի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Կիրոգա շրջանի կազմի մեջ։ Տարածքը՝ 68,16 կմ2։ Բնակչությունը՝ 1196 (2010 թվականին)։


== Բնակչություն ==


== Ծանոթագրություններ ==
Տակասի Ինուի

Տակասի Ինուի (ճապ.՝ 乾 貴士, հունիսի 2, 1988(1988-06-02), Օմիհատիման, Սիգա (պրեֆեկտուրա), Ճապոնիա), ճապոնացի ֆուտբոլիստ, կիսապաշտպան։ Հանդես է գալիս իսպանական «Էյբար»-ի և Ճապոնիայի ազգային հավաքականի կազմում։


== Ակումբային կարիերա ==
Իր առաջին պրոֆեսիոնալ պայմանագիրը Տակասին կնքել է 2007 թվականի հունվարին՝ «Յոկհամա» ֆուտբոլային ակումբի հետ։ Թիմի կազմում իր դեբյուտը նշել է 2007 թվականի մարտի 10-ին։
2008 թվականի Տակասի Ինուին վարձակալական հիմունքներով հանդես է եկել «Ցերեզո Օսակա»-ի կազմում։
2011 թվականի հուլիսին Ինուին տեղափոխվել է գերմանական «Բոհում»։ Իր դեբյուտը նշել է 2011 թվականի օգոստոսի 31-ին՝ «Պաուլի»-ի դեմ խաղում։
2012-2015 թվականներին ընթացքում ճապոնացին հանդես է եկել գերմանական «Այնտրախտ»-ի կազմում։
2015 թվականի օգոստոսի 26-ին Տակասի Ինուին տեղափոխվել է իսպանական «Էյբար»։ Նա թիմի հետ կնքել է 3-ամյա պայմանագիր։


== Միջազգային կարիերա ==
Ճապոնիայի ազգային հավաքականի կազմում իր դեբյուտը Ինուին նշել է 2009 թվականի հունվարի 29-ին՝ Եմենի հավաքականի դեմ խաղում։


== Վիճակագրություն ==


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Հայացք սպանությանը

«Հայացք սպանությանը» (անգլ.՝ A View to a Kill), ռեժիսոր Ջոն Գլենի ֆիլմերից, որի գլխավոր դերերը մարմնավորում են Ռոջեր Մուրը, Քրիստոֆեր Ուոքենը, Տանյա Ռոբերտսը, Գրեյս Ջոնսը, Պատրիկ Մակնին, Պատրիկ Բոշոն, Դևիդ Իպը, Ֆիոնա Ֆուլերտոնը, Մեննինգ Ռեդվուդը, Էլիսոն Դուդիը։


== Սյուժե ==
Այս անգամ գործակալ 007-ը միանգամից մարտնչում է երկու սրիկաների հետ։ Նրանցից մեկի անունը Մաքս Զորին է՝ նացիստների գենետիկական փորձարկումներից գոյացած մի անձնավորություն։ Զորինի օգնականը Մեյ-Դեյ անունով մի կին է, որն ահավոր էքստրեմալ է և հանցագործություններ գործելու հակում ունի։ Մաքսը պլանավորել է վերացնել սիլիկոնյան հովիտը` ԱՄՆ-ի գիտահետազոտական կենտրոնը։ Հանցագործների մտադրությունները ձախողելու համար Ջեյմս Բոնդը սկզբում գնում է ՍՍՀՄ, որտեղ նա ծայրահեղ հյուսիսային պայմաններում մարտնչում է մինչև ատամները զինված մարտիկների հետ։ Դրանից հետո Բոնդը մեկնում է Փարիզ, իսկ այնուհետև Սան Ֆրանցիսկո, որտեղ իրադարձությունները զարգանում են հանրահայտ «Ոսկե դարպաս» կամրջի վրա։


== Դերերում ==


== Արտաքին հղումներ ==
Հայացք սպանությանը(անգլ.) ֆիլմը Internet Movie Database կայքում
«Հայացք սպանությանը»(ռուս.) ֆիլմը ԿինոՊոիսկ կայքում։


== Ծանոթագրություններ ==
Դանկովցի (գյուղ, Խոտինի շրջան)

Անվան այլ կիրառումների համար տե՛ս՝ ԴանկովցիԴանկովցի (ուկրաիներեն՝ Данківці), գյուղ Ուկրաինայի Չեռնովցիի մարզի Խոտինի շրջանում։
2001 թվականի տվյալներով Դանկովցի գյուղում բնակվում էր 1 000 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զավոդյանկա (գյուղ, Չիշմինսկի շրջան)

Զավոդյանկա (ռուս.՝ Заводянка, բաշկիրերեն՝ Заводянка), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 107 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եվա Վրխլիցկա

Եվա Վրխլիցկա (իսկական ազգանունը՝ Ֆրիդա, չեխ.՝ Eva Vrchlická, մարտի 6, 1888(1888-03-06)[…], Պրահա, Բոհեմիայի թագավորություն, Ցիսլեյտանիա, Ավստրո-Հունգարիա - հուլիսի 18, 1969(1969-07-18)[…], Պրահա, Չեխոսլովակիա), թատրոնի և կինոյի չեխ դերասանուհի, լրագրող, դրամատուրգ, բանաստեղծուհի, գրող և թարգմանչուհի, Չեխոսլովակիայի պետական մրցանակի դափնեկիր (1931), Չեխոսլովակիայի վաստակավոր նկարիչ (արվեստի գործիչ) (1953)։


== Կենսագրություն ==
Ծնվել է 1888 թվականի մարտի 6-ին Պրահայում՝ չեխ ականավոր բանաստեղծ, դրամատուրգ Յարոսլավ Վրխլիցկիի ընտանիքում։ Դերասանական վարպետություն է սովորել Էդուարդ Վոյանի և Մարի Հյուբների ղեկավարությամբ։ 1908 թվականին ընդունվել է Ուրանիա թատրոնը, 1910 թվականից խաղացել է Բռնոյի ազգային թատրոնի բեմում։ 1911 թվականին տեղափոխվել է Պրահայի ազգային թատրոն։


== Ֆիլմագրություն ==
1919 թվականից նկարահանվել է կինոյում։

Yorickova lebka (1919)
Stavitel chrámu (1920)
Žena pod křížem (1937)
Rukavicka (1941)
Divá Bára (1949) և այլն։


== Գրական գործունեություն ==
Եղել է գրական լրագրող, բանաստեղծական ժողովածուների, մանկական և պատանեկան արձակի, հուշագրությունների հեղինակ, ֆանտաստիկ ստեղծագործությունների սցենարիստ («Kríz u potoka» ֆիլմի սցենարի հեղինակը (1937))։
Թարգմանություններ է կատարել գերմաներենից և ռուսերենից։


== Ընտրյալ ստեղծագործություններ ==

Bílá, červená, modrá (1921)
Cestou necestou (հիշողությունների գիրք, 1946)
Анна пролетарка (պիես, 1952)
Dětství s Vrchlickým (1953)
Básně: Výbor (բանաստեղծությունների ժողովածու, 1953)
Básník s dětmi (բանաստեղծություններ, 1956)
Dětství a mládí s Vrchlickým (1988)։


== Ծանոթագրություններ ==


== Արտաքին հղումներ ==
Եվա Վրխլիցկայի ստեղծագործությունները(չեխ.)
Internet Movie Database կայքում
Պոկազովոե (այլ կիրառումներ)

Պոկազովոե, կարող է վերաբերել՝

Պոկազովոե - գյուղ, Ուկրաինայի Կիրովոգրադի մարզի Դոբրովելիչկովի շրջանում
Պոկազովոե - գյուղ, Ուկրաինայի Պոլտավայի մարզի Միրգորոդի շրջանում
Իստոչնոե (գյուղ, Ջանկոյի շրջան)

Անվան այլ կիրառումների համար տե՛ս՝ ԻստոչնոեԻստոչնոե (ուկրաիներեն՝ Істочне, Ղրիմի թաթարերեն՝ İlk Çoqraq), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Չոկրակ։
2001 թվականի տվյալներով Իստոչնոե գյուղում բնակվում էր 361 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գենադի Գագուլիա

Գենադի Գագուլիա (աբխ.՝ Геннадии Леонид-иҧа Гагәлиа, հունվարի 4, 1948(1948-01-04), Lykhny, Աբխազական Ինքնավար Խորհրդային Սոցիալիստական Հանրապետություն, ԽՍՀՄ - սեպտեմբերի 8, 2018(2018-09-08), Միսրա, Աբխազիայի Հանրապետություն), աբխազ քաղաքական գործիչ, Աբխազիայի վարչապետ (1995-1997, 2002-2003, 2018)։


== Կենսագրություն ==
1972 թվականին ավարտել է Բելառուսի տեխնիկական ազգային համալսարանի շինարարական ֆակուլտետը։ 1973-1977 թվականներին՝ շինվարպետ, աշխղեկ, գլխավոր ճարտարագետ, շինարարական տեղամասի պետ, 1977-1986 թվականներին՝ Ռիցա լճի հանրային սննդի կոմբինատի տնօրենի տեղակալ, 1986-1991 թվականներին՝ Գուդաութի շրջանի սպառողական կոոպերացիայի նախագահ։
1991 թվականից՝ Աբխազական Ինքնավար Խորհրդային Սոցիալիստական Հանրապետության մինչտնտեսական կապերի պետական կոմիտեի նախագահ, 1992-1995 թվականներին՝ Աբխազիայի մինիստրների խորհրդի նախագահի տեղակալ, 1995-1997 թվականներին՝ վարչապետ։ 1997 թվականից աշխատել է որպես Պետական Դումայի պատգամավորի օգնական, 2002 թվականին ղեկավարել է Աբխազիայի առևտրա-արդյունաբերական պալատը, 2002-2003 թվականներին կրկին զբաղեցրել է վարչապետի պաշտոնը։ 2003-2004 թվականներին եղել է Աբխազիայի նախագահի աշխատակազմի ղեկավար։ 2005 թվականից ղեկավարել է Աբխազիայի առևտրա-արդյունաբերական պալատը։
2018 թվականի սեպտեմբերի 8-ին ճանապարհատրանսպորտային պատահարի հետևանքով զոհվել է։ Կառավարական ավտոշարասյունը վթարի է ենթարկվել Աբխազիայի Միսրա քաղաքային տիպի ավանի մոտակայքում։ Քաղաքական գործիչը գալիս էր Սոչի քաղաքի օդանավակայանից։ Կառավարության ղեկավարը եղել աբխազական պատվիրակության կազմում և պաշտոնական այցով գտնվում էր Սիրիայում։ Հուղարկավորությունը տեղի կունենա սեպտեմբերի 12-ին Գուդաութի շրջանի Լիխնի գյուղում։


== Ընտանիք ==
Ամուսնացած էր, կինը՝ Զաիրա Օտիրբա։ Երկու երեխաների հայր։ Դուստրը՝ Ասիդա և որդին՝ Աստամուրան։ Գագուլիան ունի երկու հարազատ եղբայր՝ Գիվին և Իգորը, ինչպես նաև քույրը՝ Շուշանը։


== Ծանոթագրություններ ==


== Գրականություն ==
Лакоба С. Абхазия после двух империй XIX-XXI вв. // 21st Century COE Program Slavic Eurasian Studies. —Sapporo, 2004. — № 5.
Կարազիրիկովո (գյուղ, Բուրաևսկի շրջան)

Անվան այլ կիրառումների համար տե՛ս՝ ԿարազիրիկովոԿարազիրիկովո (ռուս.՝ Каразириково, բաշկիրերեն՝ Ҡараерек թաթ.՝ Каразирек), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 106 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կունգլա (այլ կիրառումներ)

Կունգլա անունը կամ տերմինը կարող է վերաբերել հետևյալ հոդվածներին․

Կունգլա - գյուղ Էստոնիայի Կաառմա շրջանի կազմում։
Կունգլա - գյուղ Էստոնիայի Վալյալա շրջանի կազմում։
(8665) Դուն-Էյֆել

(8665) Դուն-Էյֆել (անգլ.՝ Daun-Eifel), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 8-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,356522 ա. մ., առավելագույնը մոտենում է 2,1648 ա. մ. հեռավորության վրա և հեռանում 2,5482 ա. մ.։ Արեգակի շուրջ մեկ ամբողջական պտույտ է կատարում 1321,31 երկրային օրվա ընթացքում, իր ուղեծրով շարժվելով միջինում 0,272456 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8665) Դուն-Էյֆել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պալլիկա (գյուղ, Վիգալա շրջան)

Անվան այլ կիրառումների համար տե՛ս՝ ՊալլիկաՊալլիկա (էստ․՝ Pallika), գյուղ Էստոնիայի Ռապլամաա նահանգի Վիգալա շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կաղա

Կաղա, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907-1908 թվականներին գյուղն ունեցել է 23 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Գլաձորի սարավանդ

Գլաձորի սարավանդ, սարավանդ Հայաստանում, Վայքում։ Բարձրությունը 1200-1500 մ է։ Ծածկված է վերին չորրորդական և ժամանակակից գոյացումների խոր շերտով՝ կազմված կավավազային, տեղ-տեղ գլաքարային ոսպնյակաձև կուտակումներով։


== Ծանոթագրություններ ==
Ադենա

Ադենա, գետակ Թուրքիայում, Արևելյան Տիգրիսի ավազանում, վերջինիս մեջ է թափվում նրա ակունքների շրջանում ՝ Հոգյանց Վանքի ավերակներից ոչ հեռու։


== Ծանոթագրություններ ==
Վալերի Կալուգին

Վալերի Կալուգին (ռուս.՝ Вале́рий Алексе́евич Калу́гин, ապրիլի 6, 1938(1938-04-06) - նոյեմբերի 17, 2006(2006-11-17)), խորհրդային և ռուս դիվանագետ։ 1-ին դասի արտակարգ և լիազոր դեսպանորդ (2001 թվականի մարտի 11)։


== Կենսագրություն ==
1963 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետել է ուրդուին և անգլերենին։
1963 թվականից զբաղվել է դիվանագիտական գործունեությամբ։

1989 թվականից մինչև 1993 թվականը Պակիստանում եղել է ԽՍՀՄ, իսկ 1991 թվականից հետո՝ Ռուսաստանի Դաշնության դեսպանատան խորհրդական-դեսպանորդ։
1994-ից մինչև 1996 թվականը եղել է Ռուսաստանի արտաքին գործերի նախարարության Ասիայի առաջին դեպարտամենտի փոխտնօրեն։
1996-1998 թվականներին եղել է Ռուսաստանի արտաքին գործերի նախարարության ԱՊՀ երրորդ դեպարտամենտի տնօրենի տեղակալ։
1998 թվականի նոյեմբերի 19-ից մինչև 2003 թվականի սեպտեմբերի 29-ը Բոթսվանայում եղել է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1990 թվականի հունիսի 26)։
1-ին դասի արտակարգ և լիազոր դեսպանորդ (2001 թվականի մարտի 11)։


== Ծանոթագրություններ ==


== Արտաքին հղումներ ==
Ռուսաստանի ԱԳՆ
Արամ Աբրահամյան (կենսաֆիզիկոս)

Անվան այլ կիրառումների համար տե՛ս՝ Արամ Աբրահամյան (այլ կիրառումներ)Արամ Սուրենի Աբրահամյան (ապրիլի 23, 1950(1950-04-23), Երևան, Հայկական ԽՍՀ, ԽՍՀՄ), հայ կենսաֆիզիկոս։ Կենսաբանական գիտությունների դոկտոր (1995):


== Կենսագրություն ==
Արամ Աբրահամյանը ծնվել է 1950 թվականի ապրիլի 23-ին, Երևան քաղաքում։ 1972 թվականին ավարտել է Երևանի պոլիտեխնիկական ինստիտուտը։ 1970 թվականից աշխատում է Երևանի պետական բժշկական համալսարանի ֆիզիկայի ամբիոնում, 1991 թվականից՝ Երևանի պետական բժշկական համալսարանի կենսաբանության, բժշկական ֆիզիկայի և ինֆորմատիկայի ամբիոններում, 1979 թվականից՝ վերոնշյալ ամբիոններում որպես ավագ գիտաշխատող։
Աբրահամյանի աշխատանքները վերաբերում են հիպո- և հիպերվոլեմիայի ժամանակ սիրտանոթային համակարգի ֆունկցիոնալ վիճակի, սրտի արատով վիրահատված հիվանդների հեմոդինամիկայի ցուցանիշների համակարգային վերլուծությանը՝ մաթեմատիկական մոդելի օգնությամբ։


== Երկեր ==
Абраамян А. С., Математические модели системы кровообращения в экспериментальной и клинической медицине, Е., 1999 (համահեղինակ)։
Системная оценка и анализ с помощью математической модели показателей гемодинамики у больных, оперированных по поводу пороков сердца / А.С.Абрамян; ЕрГМУ им.М.Гераци.


== Հոդվածներ ==
Абраамян А. С., Саакян К. Г., Чилингарян Р. Ю. (2014) Изменение заряда в акустоплазме в течение периода модуляции разрядного тока. ՀՀ ԳԱԱ Տեղեկագիր. Ֆիզիկա, 49 (5). pp. 353–359.
Абраамян А. С., Акопян К. В., Саакян К. Г. (2011) Взаимное влияние модулей в газоразрядной трубке. ՀՀ ԳԱԱ Տեղեկագիր. Ֆիզիկա, 46 (4). pp. 262–266.
Абраамян А. С., Микаелян А. С., Саакян К. Г., Хачатрян Б. В. (2011) Использование теории катастроф для обработки экспериментальных результатов измерений в низкотемпературной плазме. ՀՀ ԳԱԱ Տեղեկագիր. Ֆիզիկա, 46 (4). pp. 267–272.
Мкртчян А. Р., Абраамян А. С., Костанян Р. Б., Ароян К. П., Мкртчян К. С. (2005) Проводимость низкотемпературной плазмы при акустическом возмущении. ՀՀ ԳԱԱ Տեղեկագիր. Ֆիզիկա, 40 (5). pp. 370–374.
Мкртчян А. Р., Абраамян А. С., Ароян К. П., Костанян Р. Б., Петросян Р. Г. (2005) О возможности ускорения электронов в низкотемпературной плазме. ՀՀ ԳԱԱ Տեղեկագիր. Ֆիզիկա, 40 (4). pp. 287–295.
Мкртчян А. Р., Абраамян А. С., Костанян Р. Б., Ароян К. П., Мкртчян К. С. (2005) Поведение атомарной плазмы в поле акустической волны. ՀՀ ԳԱԱ Տեղեկագիր. Ֆիզիկա, 40 (3). pp. 209–214.
Мкртчян К. С., Абраамян А. С. (2005) Время релаксации плазмы, возмущенной акустической волной. ՀՀ ԳԱԱ Տեղեկագիր. Ֆիզիկա, 40 (3). pp. 220–222.


== Ծանոթագրություններ ==
Ալբերտա (այլ կիրառումներ)

Ալբերտա, կարող է վերաբերել՝

Ալբերտա - տեսակ ծաղկավոր բույսերի ընտանիքից
Ալբերտա - Կանադայի 10 նահանգներից մեկը
Մալմյոյի պատկերասրահ

Մալմյոյի կոնստհալ (շվեդերեն՝ Malmö konsthall),  գեղարվեստի թանգարան Շվեդիայի Մալմյո քաղաքի կենտրոնում։ Բացվել է 1975 թվականին։ Թանգարանի շենքին 1974 թվականին շնորհվել է «Kasper Salin Prize» մրցանակ։ Պատկերասրահը վերանորոգվել և ընդլայնվել է 1994 թվականին, նրան է միացվել հարևանությամբ գտնվող «Hantverkshuset» պատմական աղյուսով կառուցված շենքը, այստեղ անցկացվում են ժամանակակից արվեստի ստեղծագործությունների ժամանակավոր ցուցահանդեսներ։


== Պատմություն և նկարագիր ==
Մալմյոյի կոնստհալը բացվել է 1975 թվականին՝ դառնալով ժամանակակից արվեստի ստեղծագործությունների Եվրոպայի ամենամեծ ցուցասրահներից մեկը։ Թանգարանի շենքը նախագծել է շվեդ ճարտարապետ Կլաս Անսհելմը (Klas Anshelm, 1914-1980), որի վրա զգալի ազդեցություն է թողել քանդակագործ Կոնստանդին Բրանկուզիի  փարիզյան արվեստանոց կատարած այցը։
Ցուցասրահը  կառուցված է բետոնից, ապակուց, փայտից և ալյումինից։ Առաստաղը պատրաստվել է «գմբեթաձև»,  ցուցասրահը իր ձևավորման մեջ համատեղում է ինչպես բնական, այնպես էլ արհեստական լույսի աղբյուրները. տանիքի մեծ թեք պատուհանը թույլ է տալիս, որ արևի լույսը ներթափանցի սրահ։ Թանգարանների ցուցասրահին 1974 թվականին Շվեդիայի ճարտարապետների ասոցիացիայի կողմից շնորհվել է Կասպեր Սալինի  (Kasper Salin Prize) մրցանակ։ Պատկերասրահը վերանորոգվել և ընդլայնվել է 1994 թվականին։  Ցուցասրահը ընդգրկում է  հարևանությամբ գտնվող «Hantverkshuset» (Craft Building) պատմական արդյունաբերական աղյուսով կառուցված շենքը։ Թանգարանում տեղ է հատկացված նաև  գրախանութի, մանկական տարածքի և ռեստորանի համար։
21-րդ դարում Կոնստհալում անցկացվում են ժամանակակից արվեստի գործերի ժամանակավոր ցուցահանդեսներ, որոնք ներառում են ինչպես հայտնի հեղինակների («ժամանակակից արվեստի դասականներ»), այնպես էլ սկսնակ նկարիչների փորձնական գործեր։ Ցուցասրահում անցկացվում է տարեկան մոտ տասը ցուցահանդես, որոնց հաճախում  են ավելի քան 200000 այցելուներ։ Երբեմն ցուցասրահում անցկացվում են դասական մոդեռնիզմի աշխատանքների ցուցահանդեսներ։ Այնտեղ  ցուցադրվում են  Էդվարդ Մունկի, Վան Գոգի, Լուիզա Բուրժուայի և Դավիթ Շրիգլիի գործերը, ներկայացված հեղինակների թվում են նաև Խոան Միրոն, Վասիլի Կանդինսկին, Պաուլ Կլեեն, Ջովաննի Ջակոմետին, Կիտ Հարինգը և Թոնի Քրեգը։ Գեղանկարչության և քանդակի ցուցահանդեսներից բացի ցուցասրահն օգտագործվում է նաև այլ միջոցառումների համար, կազմակերպվում են  թատերական ներկայացումներ, կինոցուցադրումներ և դասախոսություններ։ Թանգարանում կազմակերպվում են նաև կրթական միջոցառումներ մեծահասակների և երեխաների համար։ 2019 թվականի ամառվա վերջին թանգարանում անցկացվել է պարարվեստի վարպետ Իվոնա Ռայներերի «Yvonne Rainer+Weld — Again? What now?» անհատական «ցուցահանդեսը», որն անցկացվել է որպես պարային ներկայացում և կինոնկար։


== Ծանոթագրություններ ==


== Գրականություն ==
Malmö Konsthall, nästan 20 / katalog, Sune Nordgren. — Malmö: Tryckeriteknik, 1994. — 54 с. — ISBN 9789177040675


== Արտաքին հղումներ ==
«Malmö Konsthall: Public Institution»։ artfacts.net (անգլերեն)։ ArtFacts.Net GmbH։ Վերցված է 2019-09-27
Տինկ (Բալուի գավառ)

Անվան այլ կիրառումների համար տե՛ս՝ Տինկ (այլ կիրառումներ)Տինկ, գյուղ Արևմտյան Հայաստանում, Բալուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Գրուպետտո

Գրուպետտո (իտալերեն՝ gruppetto), մելոդիկ զարդարման տեսակ։


== Տես նաև ==
Զարդհնչյուններ։
Լատինական հովիտ

Լատինական հովիտ (իտալերեն՝ Valle Latina), աշխարհագրական և պատմական շրջան Իտալիայում։ Ձգվում է Հռոմի հարավից մինչև Կասինո, ինչը համապատասխանում է հին հռոմեական Լատիումի արևելյան հատվածին։ Հովտի գլխավոր քաղաքներն են Ֆրոզինոնեն, Կասինոն, Սորան, Անանյին, Ալատրին, գետերը՝ Լիրին և Սակկոն։ Միջին դարերում բաժանված է եղել Պապական մարզի և Նեապոլի թագավորության միջև։


== Ծանոթագրություններ ==


== Գրականություն ==
Giuseppe Ponzi, Osservazioni geologiche fatte lungo la Valle Latina, Roma, 1849
Sabrina Pietrobono, La Media Valle Latina: castelli e viabilità in una zona di frontiera, Società degli Archeologi Medievisti Italiani, 2006
Sabrina Pietrobono, I monasteri della Media Valle Latina (Frosinone): aspetti topografici e scelte insediative, in Letizia Ermini Pani, Committenza, scelte insediative e organizzazione patrimoniale nel Medioevo, Atti del Convegno di studio, Tergu 15-17 settembre 2006, Centro Italiano di Studi sull'Alto Medioevo, Spoleto, 2007
Ռուդո Մորից

Ռուդո Մորից (սլովակ.՝ Rudo Moric; մարտի 27, 1921(1921-03-27), Սուչանի, Մարտին, Ժիլինայի շրջան - նոյեմբերի 26, 1985(1985-11-26), Բրատիսլավա, Սլովակիայի Սոցիալիստական Հանրապետություն, Չեխոսլովակիայի Սոցիալիստական Հանրապետություն), սլովակ արձակագիր, հրապարակախոս, մանկագիր, մանկավարժ, խմբագիր։


== Կենսագրությունը ==
Նախնական կրթությունն ստացել է հայրենի գյուղում, այնուհետև սովորել է Տրնավայի համալսարանի փիլիսոփայության ֆակուլտետում։ 1939-1944 թթ.-ին՝ Սլովակիայի անկախության շրջանում, աշխատել է որպես ուսուցիչ։ 1946-1948 թթ.-ին հրատարակել է «Okienko Záhoria» մանկական ամսագիրը։ 1959 թվականին դարձել է «Mladé letá» հրատարակչության խմբագիրը։ 1964 թվականից ղեկավարել է Սլովակյան գրական հիմնադրամը։


== Ստեղծագործությունը ==
Գրել սկսել է անմիջապես Երկրորդ համաշխարհային պատերազմից հետո։ Աշխատակցել է մանկական և մանկավարժական պարբերականներին։ Գրել է «Teraz ho súdia nepriatelia» վեպը։


== Ռուդո Մորիցը հայերեն ==
Վարպետ Նաղաշի ձիուկը (հեքիաթ-վիպակ), Ե., «Սովետական գրող», 1983, 30 էջ։ Սլովակերենից թարգմ.՝ Հովհաննես Հարությունյան։ Նկարիչ՝ Ռուբեն Գրիգորյան։


== Ծանոթագրություններ ==
Մարվին Կոմպեր

Մարվին Կոմպեր (գերմ․՝ Marvin Compper, հունիսի 14, 1985(1985-06-14), Տյուբինգեն, Բադեն-Վյուրթեմբերգ, Գերմանիայի Ֆեդերատիվ Հանրապետություն), գերմանացի պաշտպան, ով հանդես է գալիս «ՌԲ Լայպցիգում»։


== Ակումբային կարիերա ==


=== «Ֆիորենտինա» ===
2013 թվականին հունվարին Մարվինը տեղափոխվել է իտալական «Ֆիորենտինա»։


=== «ՌԲ Լայպցիգ» ===
2014 թվականի օգոստոսի 2-ին Մարվինը տեղափոխվել է Երկրորդ Բունդեսլիգայում հանդես եկող «ՌԲ Լայպցիգ»։


== Ձեռքբերումներ ==
Երկրորդ Բունդեսլիգայի բրոնզե մեդալակիր - 2007/2008


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Արամ Ղարիբյան (պետական գործիչ)

Անվան այլ կիրառումների համար տե՛ս՝ Արամ ՂարիբյանԱրամ Հենրիկի Ղարիբյան (նոյեմբերի 26, 1969(1969-11-26), Երևան, Հայկական ԽՍՀ, ԽՍՀՄ), ՀՀ պետական գործիչ, ՀՀ Նախագահի գլխավոր խորհրդական (2011-2018)։


== Կրթություն ==
1986-1991 թթ. - սովորել և ավարտել է Երևանի ժողովրդական տնտեսության ինստիտուտի պլանատնտեսագիտական ֆակուլտետը։
2000-2001 թթ. - սովորել և ավարտել է Մեծ Բրիտանիայի Լիդսի համալսարանի բիզնեսի դպրոցը՝ ստանալով գործարար վարչարարության մագիստրոսի կոչում՝ ֆինանսների մասնագիտացմամբ։


== Աշխատանքային գործունեություն ==
1991-1992 թթ. - աշխատել է «Հայցեմենտ» մեծածախ առևտրի կազմակերպությունում որպես տնտեսագետ։
1994-1997 թթ. - ՀՀ կենտրոնական բանկի մասնագետ, գլխավոր մասնագետ, բաժնի պետ, ապա՝ դրամավարկային քաղաքականության վարչության պետ։
1997-1998 թթ. - ՀՀ ֆինանսների և էկոնոմիկայի նախարարի տեղակալ։
1998-1999 թթ. - ՀՀ ֆինանսների և էկոնոմիկայի նախարարի տեղակալ-գլխավոր գանձապետ։
2000 թ. - Միավորված ազգերի կազմակերպության Արևելյան Թիմորի Միավորված Ազգերի Անցումային կառավարության գանձապետարանի ղեկավար։
2002-2008 թթ. - «ՋԷՆ խորհրդատվություն» ՍՊԸ հիմնադիր-տնօրեն։
2008 թ. հունիսի 28-ին ՀՀ վարչապետի որոշմամբ 2008 թ. հուլիսի 3-ից նշանակվել է ՀՀ վարչապետի խորհրդական։
2011 թ. հունվարի 31-ին ՀՀ վարչապետի որոշմամբ ազատվել է Հայաստանի Հանրապետության վարչապետի խորհրդականի պաշտոնից՝ այլ աշխատանքի անցնելու կապակցությամբ։
2011 թ. հունվարի 31-ին ՀՀ Նախագահի հրամանագրով նշանակվել է ՀՀ Նախագահի գլխավոր խորհրդական, 2018 թվականի ապրիլի 9-ին ազատվել է Հայաստանի նախա­գահի գլխավոր խորհրդականի պաշտոնից։
ՀՀԿ անդամ։


== Պարգևներ ==
«Հայրենիքին մատուցած ծառայությունների համար» 2-րդ աստիճանի մեդալ (2015)


== Ծանոթագրություններ ==
Օժիրեն

Օժիրեն (ֆր.՝ Augirein), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Կաստիյոն ան Կուզրան կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09027։


== Բնակչություն ==
Համայնքի բնակչությունը 2008 թվականին կազմում էր 63 մարդ։


== Տնտեսություն ==
2007 թվականի տվյալներով 38 աշխատունակ տարիքի մարդկանցից (15-64 տարեկան) 24-ը տնտեսապես ակտիվ էին, 14-ը անգործունակ (ակտիվության ցուցանիշը 63,2 %, 1999 թվականին եղել է՝ 54,5 %)։ 24 աշխատունակ բնակիչներից 16-ը աշխատում էին (8 տղամարդ և 8 կին), անաշխատանք էին 8-ը (6 տղամարդ և 2 կին)։ 14 անգործունակ մարդկանցից 2-ը աշակերտներ կամ ուսանողներ են, 5-ը թոշակառու, 7-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Օժիրեն» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-12 
«Օժիրեն» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Ֆլորեստա Ազուլ

Ֆլորեստա Ազուլ (պորտ.՝ Floresta Azul), համայնք Բրազիլիայում՝ Բաիա նահանգի կազմում։ Գտնվում է Բաիա մարզի հարավում։ Մտնում է Իլեուս Իտաբունա գավառի կազմի մեջ։ Բնակչությունը կազմում է 9918 մարդ՝ 2007 թվականի տվյալներով։ Գրավում է 351,596 կմ2 տարածք։ Բնակչության խտությունը՝ 28.2 մարդ/կմ2։


== Պատմություն ==
Քաղաքը հիմնադրվել է 1962 թվականի ապրիլի 23-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 28.395.757,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.654,55 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,641 (տվյալները՝ ՄԱԿ-ի զարգացման ծրագրի)։


== Կլիման ==
Տեղանքին բնորոշ է շոգ ու խոնավ կլիման։


== Ծանոթագրություններ ==
Հվան Ին Յոպ

Հվան Ին Յոպ (կորեերեն՝ 황인엽 հունվարի 19, 1991(1991-01-19), Uijeongbu, Գյոնգի, Հարավային Կորեա), հարավկորեացի դերասան և մոդել։ Հայտնիություն է ձեռք  բերել «Իրական  գեղեցկություն» դորամայի շնորհիվ, որտեղ խաղացել է Հան Սո Ջունի դերը (2020)։


== Վաղ տարիներ ==
Հվան Ին Յոպը ծնվել է 1991 թվականի հունվարի 19-ին Կյոնգիդոյի նահանգի  Ըյջոնբուում։ Երկու եղբայրներից ավագն է։ Սովորել է Ֆիլիպիններում, Դավաոյի Nikkei Jin Kai-ի միջազգային դպրոցում։ 2012 թվականին  ստացել է հագուստի մոդելավորման բակալավրի աստիճան  Դավաոյի կանանց համալսարանում.: Նրա անգլիական անունը Ռայան Լեոն է։ Հաղորդվում է, որ Հվանն արդեն ավարտել է  պարտադիր զինվորական ծառայությունը։ Նա դավանում է բողոքականություն: 


== Կարիերա ==
Իր կարիերան սկսել է որպես մոդել YG KPlus-ի հովանավորությամբ։ Այնուհետև Հվանը տեղափոխվեց SM Entertainment դուստր ձեռնարկություն։ KeyEast: Դերասանական առաջին ելույթը  եղել է 2018 թվականին «Ինչու» դորամայում։ 2019 թվականին Հվան Ին Յոպը նաև հայտնվել է «Առաջին կուրսեցին» դորամայում և իր հեռուստատեսային առաջին ելույթը կատարել է «Նոկ Դուի հեքիաթը» հեռուստասերիալում, որտեղ խաղացել է երկրորդական դեր.: 
2020 թվականին խաղացել է «Կրկին 18» դորամայում։ Հվան Ին Յոպը ստացավ իր առաջին գլխավոր դերը  ստացել է «Իրական գեղեցկություն» դորամայում Մուն Գա Յանգի և Չհա Ին Ուի հետ։ Հվան Ին Յոպը «վատ տղայի»՝ Հան Սո Ջունի  դերի շնորհիվ համաշխարհային հեռուստադիտողի կողմից ուշադրության արժանացավ։ 


== Ծանոթագրություններ ==
Անատոլի Սմիռնով (դիվանագետ)

Անվան այլ կիրառումների համար տե՛ս՝ Անատոլի Սմիռնով (այլ կիրառումներ)Անատոլի Սմիռնով (ռուս.՝ Анатолий Павлович Смирнов, մարտի 14, 1945(1945-03-14)), խորհրդային և ռուսական դիվանագետ։ Արտակարգ և լիազոր դեսպան։


== Կենսագրություն ==
1969 թվականին ավարտել է Մ․ Թերեզայի անվան Մոսկվայի պետական համալսարանը։ 1985 թվականին՝ ԽՍՀՄ ԱԳՆ Դիվանագիտական ակադեմիա։ Տիրապետում է անգլերեն և ֆրանսերեն լեզուներին։ Պատմական գիտությունների թեկնածու։
1975 թվականից տարբեր դիվանագիտական պաշտոններ  զբաղեցրել ԱԳՆ կենտրոնական ապարատում և արտերկրում։

1994-1998 թվականներին՝ Ռուանդայի Հանրապետությունում Ռուսաստանի Դաշնության արտակարգ և լիազոր դեսպան։
1998-2000 թվականներին՝ Ռուսաստանի ԱԳՆ Աֆրիկայի դեպարտամենտի փոխտնօրեն։
2000-2003 թվականներին՝ Էդինբուրգում, Մեծ Բրիտանիայում, Հյուսիսային Իռլանդիայում Ռուսաստանի գլխավոր հյուպատոս։
2004-2005 թվականներին՝ ՌԴ ԱԳՆ անվտանգության դեպարտամենտի տնօրենի տեղակալ։
2005-2010 թվականներին՝ Մալիի Հանրապետությունում և Նիգերի Հանրապետությունում Ռուսաստանի Դաշնության արտակարգ և լիազոր դեսպան՝ համատեղության կարգով։2010 թվականի հուլիսից անցել է թոշակի։
Ամուսնացած է։ Ունի երեք երեխա։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1993 թվականի նոյեմբերի 10)
1-ին դասի արտակարգ և լիազոր դեսպանորդ
Արտակարգ և լիազոր դեսպան


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Պրեզիդենտի Ֆիգեյրեդու

Պրեզիդենտի Ֆիգեյրեդու (պորտ.՝  Presidente Figueiredo)՝ համայնք Բրազիլիաում` մտնում է Ամազոնաս նահանգի կազմի մեջ։ Գտնվում է Ամազանոսա մարզում։ Գտնվում է խոշոր քաղաքային ագլոմերացիայում։ Մտնում է Ռիու Պռետու դա Էվա գավառի կազմի մեջ։ Բնակչությունը 25273 մարդ` 2007 թվականի տվյալներով։ Տարածք 24781 կմ2։ Բնակչության խտությունը 0,9 մարդ/կմ2։


== Պատմություն ==
Քաղաքը հիմնադրվել է 1985 թվականին։
Կաառլի (գյուղ, Հալլիստե շրջան)

Անվան այլ կիրառումների համար տե՛ս՝ ԿաառլիԿաառլի (էստ․՝ Kaarli), գյուղ Էստոնիայի Վիլյանդիմաա նահանգի Հալլիստե շրջանում։
2011 թվականի տվյալներով գյուղում բնակվում էր 94 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շուինյոլ

Շուինյոլ (ֆր.՝  Chuignolles), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 154 մարդ, բնակչության խտությունը` 31.69 մարդ/կմ²։ Բնակավայրը զբաղեցնում է 4.86 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 31 կմ արևելք։


== Բնակչություն ==


== Տնտեսություն ==
2010 թվականին ուներ 87 աշխատունակ (15-64 տարեկան) բնակիչ, որոնցից ակտիվ էին 65-ը, իսկ ոչ ակտիվները` 22։ Ակտիվության ցուցանիշը կազմում է 74,7 %։ 65 աշխատունակ մարդկանցից աշխատել է 54 անձ (31 տղամարդ և 23 կին)։ Գործազուրկ են եղել 11 անձ (5 տղամարդ և 6 կին)։ 22 անաշխատունակներից 4-ը եղել են աշակերտներ կամ ուսանողներ, 9-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աբու ալ-Մանսուր

Աբու Ջաֆար Աբդալլահ իբն Մուհամմադ ալ-Մանսուր (արաբ․՝ أبو جعفر عبدالله بن محمد المنصور‎‎, 714, Հումեիմա, Բիլադ ալ-Շամ, Արաբական խալիֆայություն - հոկտեմբերի 7, 775 կամ հոկտեմբերի 18, 775, Բաղդադ, Արաբական խալիֆայություն),, Արաբական խալիֆա (754-775)։ Աբբասյանների դինաստիայից։ Մանսուր (նշանակում է «Հաղթական»), ամրապնդել է Աբբասյանների նորաստեղծ պետությունը։ Անց է կացրել վարչական-ֆինանսական բարեփոխումներ, ծանրացրել է հարկերը (Արմինիա կուսակալությունը տարեկան վճարել է 13 միլիոն արծաթ դիրհեմ), 762 թվականին հիմնել է Բաղդադը, որը դարձել է խալիֆայության մայրաքաղաքը։


== Արմինիա կուսակալություն ==
Աբու ալ-Մանսուրը 750-753 թվականներին եղել Արմինիայի ոստիկան։ Խալիֆա դառնալուց հետո, նրա հրամանով վերացվում է զինվորական նպաստը, որի վերացվելուց հետո այն այլևս չի վերականգնվում ու նաև վերացվում է նախարարների և նրանց հեծելազորի քանակը պահելու անհրաժեշտությունը։ Մանսուրի օրոք Արմինիայում բռնկվել է (774-775) ապստամբություն Մուշեղ Մամիկոնյանի գլխավորությամբ, և մոտ մեկ տարի երկիրը գտնվել է ապստամբների ձեռքին։


== Գրականություն ==
«Армения и арабский халифат», Տեր-Ղևոնդյան Ա. Ի., Երևան, 1977, էջ 105-110.


== Ծանոթագրություն ==
Կրիքբեֆ

Կրիքբեֆ (ֆր.՝ Cricquebœuf), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 203 մարդ, բնակչության խտությունը` 109.73 մարդ/կմ²։ Բնակավայրը զբաղեցնում է 1.85 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ արևմուտք, Կան քաղաքից` 45 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 137 աշխատունակ (15-64 տարեկան)  բնակիչ, որոնցից ակտիվ էին 97-ը, իսկ ոչ ակտիվները` 40։ Ակտիվության ցուցանիշը կազմում է 70,8 %։ 97 աշխատունակ մարդկանցից աշխատել է 93 անձ (58 տղամարդ և 35 կին)։ Գործազուրկ են եղել 4 անձ (2 տղամարդ և 2 կին)։ 40 անաշխատունակներից 8-ը եղել են աշակերտներ կամ ուսանողներ, 18-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աորտա

Աորտա, արյան մեծ շրջանառության գլխավոր զարկերակը։ Սկսվում է սրտի ձախ փորոքից։


== Տեսակներ ==
Տարբերում են վերել աորտա, աորտայի աղեղ և վայրէջ աորտա, որը մինչև ստոծանին անվանվում է կրծքային, ստոծանուց ցած՝ որովայնային աորտա։ Վերջինս գոտկային IV ողնի մակարդակին բաժանվում է աջ ու ձախ ընդհանուր զստային զարկերակների։ Յուրաքանչյուր զստային զարկերակ ճյուղավորվում է ներքին (արյուն է մատակարարում կոնքի օրգաններին ու պատերին) և արտաքին զստային զարկերակների։ Վերջինս վերածվում է ազդրային զարկերակի և ճյուղավորվելով՝ արյուն է մատակարարում ստորին վերջույթներին (ծնկափոսային, առաջային և հետին մեծ ոլոքային, փոքր ոլոքային և ոտնաթաթի զարկերակներ)։
Աորտայի վերել հատվածից, նրա սկզբնական լայնացումից (կոճղեզ) դուրս են գալիս աջ ու ձախ պսակային զարկերակները, որոնք արյուն են մատակարարում սրտին։
Աորտայի աղեղից աջից դեպի ձախ դուրս են գալիս բազկագլխային ցողունը, ձախ ընդհանուր քնային և ենթաանրակային զարկերակները։ Ընդհանուր քնային զարկերակը բաժանվում է արտաքին քնային զարկերակի, որն արյուն է մատակարարում պարանոցի վերին մասին, դեմքի և գլխի արտաքին ծածկույթներին, և ներքին քնային զարկերակի, որն արյուն է մատակարարում գլխուղեղի մեծ մասին և տեսողական օրգանին, ինչպես նաև կարծր ուղեղապատյանին և քթի խոռոչի լորձաթաղանթի մի մասին։


== Ծանոթագրություններ ==
(8761) Քրեյն

(8761) Քրեյն (անգլ.՝ Crane), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 25-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,24148 ա. մ., առավելագույնը մոտենում է 2,0368 ա. մ. հեռավորության վրա և հեռանում 2,4461 ա. մ.։ Արեգակի շուրջ մեկ ամբողջական պտույտ է կատարում 1225,75 երկրային օրվա ընթացքում, իր ուղեծրով շարժվելով միջինում 0,293699 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8761) Քրեյն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալիսիա դե Լառոչա

Ալիսիա դե Լառոչա  ( իսպ.՝ Alicia de Larrocha y de la Calle մայիսի 23, 1923(1923-05-23), Բարսելոնա, Իսպանիա - սեպտեմբերի 25, 2009(2009-09-25)[…], Բարսելոնա, Իսպանիա), իսպանացի դաշնակահարուհի։
Երեք տարեկանից սովորել է երաժշտություն Ֆրենկ Մարշալի մոտ։ 1929 թվականին Սևիլյայում Իբերոամերիկյան ցուցահանդեսի շրջանակներում նա տվել է իր առաջին համերգը  վեց տարեկան հասակում։ Առաջին ձայնագրությունը (Ֆրեդերիկ Շոպենի երկու փոքրիկ պիեսաներ) կատարվել է դաշնակահարուհու ինը տարեկան հասակում։
1947 թվականից դե Լառոչան համերգներով սկսել է շրջագայել։ 1954 թվականին կատարել է առաջին շրջագայությունը լոսանջելեսյան ֆիլհարմոնիկ նվագախմբի հետ` Ամերիկայի Միացյալ Նահանգներով։ Սկզբում դաշնակահարուհին գերադասում էր կատարել մոցարտյան երգացանկից ստեղծագործություններ, բայց հետագայում իսպանական և լատինամերիկյան երաժշտությունը պրոպագանդելու նրա ձգտման ուժը հանգեցրեց նրան, որ սկսեցին իր անունը ասոցացնել այնպիսի հեղինակների ստեղծագործությունների հետ, ինչպիսիք են Անտոնիո Սոլերը, Իսահակ Ալբենիսը և Էնրիկե Գրանադոսը։ Գրեմմի չորս մրցանակներից երկուսը նրան հանձնվել է Ալբենիսի ստեղծագործությունների մենակատարման համար (1974, 1988 թվականներ), մեկը՝ Գրանադեսի համար (1991 թվական), մեկն էլ՝ Ռավելի և Գաբրիել Ֆորեի դաշնամուրային կոնցերտների համար (1975 թվական)։ Ալիսիա դե Լառոչայի մյուս պարգևներից են Ալբենիսի շքանշանը (2004 թվական) և Աստուրիասի արքայազնի պարգևը (1994 թվական)։


== Ծանոթագրություններ ==


== Արտաքին հղումներ ==
James Barron. Alicia de Larrocha; A Pianissimo Star // New York Times, 23 ноября 1995.(անգլ.)
Allan Kozinn. Alicia de Larrocha, Pianist, Dies at 86 // New York
Վոքլյուզ

Վոքլյուզ (ֆրանսերեն՝ Vaucluse), դեպարտամենտ Ֆրանսիայի հարավ-արևելքում։ 

Վոքլյուզ դեպարտամենտի կարգային թիվն է՝ 84։


== Պատմական տեղեկություններ ==

Դեպարտամենտն իր անունն ստացել է Ֆոնթեն-դը Վոքլյուզ աղբյուրից։ Լատիներեն Vallis Clausis արտահայտությունը նշանակում է «փակ հովիտ»։
Ստեղծվել է 1793 թ. օգոստոսի 12-ին։


== Աշխարհագրական տվյալներ ==

Տարածքի մակերեսը 3567 կմ² է։ Դեպարտամենտի արևմտյան սահմանին մոտ հոսում է Ռոն գետը, իսկ հարավային սահմանին մոտ՝ Դյուրանս։ Դեպարտամենտի տարածքը հայտնի է կարստային հարուստ հանքերով, որոնք երկրաբանական և աշխարհագրական գրականության մեջ ստացել են Վոքլյուզային հանքեր անվանումը։
Լեռները մեծ տեղ են զբաղեցնում դեպարտամենտի արևելյան մասում։ Ամենահայտնի լեռներից մեկը Վանտուն է (1912մ), որը հայտնի է նաև «Պրովինցիայի հսկա» անվամբ։ Այլ լեռնազանգվածներից են Դանտելիե դե Մոնմիրայը, Վանկլուսի լեռները և Լյուբերոնը։
Դեպարտամենտում են գտնվում Ֆրանսիայի հարավային շրջանի ամենապտղատու հողերը, որտեղ մշակվում են մեծ քանակությամբ մրգեր և բանջարեղեն։
Դեպարտամենտի կազմի մեջ են մտնում 3 մարզ, 24 կանտոն և 151 կոմունա։
Կարևոր քաղաքային կենտրոններն են՝ Ավինյոնը, Օրանժը, Քավայոնը և Ապտը։


== Ժողովրդագրություն ==
Բնակչության կազմը՝

քաղաքային 416 301 (83%)
գյուղական 83 384 (17%)


== Արտաքին հղումներ ==
Պաշտոնական կայք
Ռոնդանինի պիետա

Ռոնդանինի պիետա (իտալերեն՝ Rondanini Pietà), մարմարե քանդակ, որի վրա Միքելանջելոն աշխատել է 1550-ական թվականներից մինչև իր կյանքի վերջ՝ 1564 թվական։ Գտնվում է Միլանի Սֆորցա ամրոցի Ռոնդանինի պիետա թանգարանում։


== Պատմություն ==
Այս վերջնական քանդակը կրկին անդրադառնում է մահացած Քրիստոսի վրա Սուրբ Մարիամի ողբի թեմային, որին Միքելանջելոն առաջին անգամ իր ստեղծագործություններում անդրադարձել էր 1499 թվականին՝ կերտելով Պիետա քանդակը։
Խաչելության թեմայով նկարների շարքի և իր շիրիմի համար նախատեսված Պիետա Ֆլորենցիա (իտալերեն՝ Pietà Bandini) քանդակի նմանությամբ այս քանդակը ևս ստեղծվել է այն ժամանակ, երբ Միքելանջելոյի մոտ աճում էր մահի զգացումը։
Ռոնդանինի պիետա քանդակի վրա Միքելանջելոն սկսել է աշխատել նախքան Պիետա Ֆլորենցիա քանդակը։ Մարիամի և Քրիստոսի տեսիլային, անօթևան պատկերները Միքելանջելոն կերտել է պարզունակ ձևով, ինչը բնորոշ է նրա վաղ շրջանի ոճին, և առավել նկատելի կրում է գոթիկա քանդակների քան Վերածննդի ազդեցությունը։
Քանդակն անավարտ չի համարվում, այլ գտնվում է շարունակական գործընթացում, որը դիտողի համար տեսանելի է այն բազմաթիվ անկյուններից նայելիս։
Թիկունքի կողմից նայելիս կարծես Քրիստոսն իր մեջքով սատարում է Մարիամին։ Միքելանջելոն այս կերպով ներկայացրել է՝ ինչպես Քրիստոսը կմխիթարի Մարիամին իր մահից հետո։
Հարավաֆրիկացի նկարիչ Մառլեն Դյուման «Ռոնդանինի պիետա» քանդակի հիման վրա 2012 թվականին ստեղծել է Homage to Michelangelo (Ի պատիվ Միքելանջելոյի) կտավը։


== Ծանոթագրություններ ==
Ամենայն Հայոց 132-րդ Կաթողիկոսի ընտրություններ

Ամենայն Հայոց 132-րդ Կաթողիկոսի ընտրությունները տեղի ունեցան 1999 թվականի հոկտեմբերի 27-ին Մայր Աթոռ Սուրբ Էջմիածնում։ Արդյունքում կաթողիկոս ընտրվեց 1998 թվականի նոյեմբերի 30-ից Կաթողիկոսական ընդհանուր փոխանորդ Գարեգին Բ-ն։ Մինչ այդ ամենայն հայոց հայրապետը Ն.Ս.Օ.Տ.Տ. Գարեգին Ա Քեսաբցին էր, ով մահացել էր 1999 թվականի հունիսի 29-ին։ Գարեգին Բ-ն ձեռնադրվեց նույն տարվա նոյեմբերի 4-ին։


== Նախապատմություն ==
1995 թվականի ապրիլի 3-ից մինչև 5-ը տեղի ունեցան Ամենայն Հայոց 131-րդ Կաթողիկոսի ընտրությունները, որի արդյունքում հայրապետ է ընտրվում Մեծի Տանն Կիլիկիո Կաթողիկոս Գարեգին Բ-ն որպես Ամենայն Հայոց Կաթողիկոս Ն.Ս.Օ.Տ.Տ Գարեգին Ա։ Այդ ընտրությունների առաջին քվեարկության ժամանակ Տեր Գարեգին արքեպիսկոպոս Ներսիսյանը հավաքեց 123 ձայն դառնալով առաջատարը, երկրորդ տեղում էր Ն.Ս.Օ.Տ.Տ. Գարեգին Բ-ն 111 ձայնով, սակայն երկրորդ քվեարկության ժամանակ առաջատար է դառնում Մեծի Տանն Կիլիկիո Կաթողիկոս Ն.Ս.Օ.Տ.Տ Գարեգին Բ-ն 186 ձայնով, երկրորդ տեղում թողնելով Տեր Գարեգին արքեպիսկոպոս Ներսիսյանին՝ 145 ձայնով։ Երրորդ քվեարկություն տեղի չունեցավ, քանի որ միակ մրցակից թեկնածու դարձած Տեր Գարեգին արքեպիսկոպոս Ներսիսյանը կոչ արեց ավարտելու քվեարկությունը։ Այդպիսով կաթողիկոս դարձավ Մեծի Տանն Կիլիկիո Կաթողիկոս Ն.Ս.Օ.Տ.Տ Գարեգին Բ-ն։ 1998 թվականի նոյեմբերի 30-ին Ամենայն Հայոց Կաթողիկոս Գարեգին Ա-ն Գերաշնորհ Տեր Գարեգին արքեպիսկոպոս Ներսիսյանին նշանակեց Կաթողիկոսական ընդհանուր փոխանորդ։ Գարեգին Ա Քեսաբցին վախճանվում է 1999 թվականի հունիսի 29-ին։
1999 թվականի հոկտեմբերի 27-ին գումարվում է 450 պատգամավորից կազմված Ազգային-եկեղեցական սրբագումար ժողով։ Այս կաթողիկոսական ընտրության ժամանակ, քանի որ ի սկզբանե թեկնածուները երկուսն են եղել, ժողովում որոշում է կայացվել ընտրված համարել նրան, ով կհատեր առկա 450 ձայների հիսուն տոկոսը՝ գումարած մեկ սահմանագիծը, այսինքն՝ 226 ձայն։


== Արդյունքներ ==


== Աղբյուրներ ==
Կաթողիկոսի ընտրության ընթացակարգը 1995 և 1999 թվականներին Archived 2020-07-06 at the Wayback Machine.
Սան Դոնա դի Պիավե

Սան Դոնա դի Պիավե (իտալերեն՝ San Donà di Piave), կոմունա Իտալիայում, գտնվում է Վենետո մարզում՝ Վենետիկ գավառում։
Բնակչությունը կազմում է 40841 մարդ։ Խտությունը կազմում է 520 մարդ/կմ²։ Տարածքը գրավում է 79 կմ²։ Փոստային ինդեքս՝ 30027։ Հեռախոսային կոդ՝ 0421։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0421 5901
Էլեկտրոնային փոստ՝ urp@sandonadipiave.net
Պաշտոնական կայքhttp://www.sandonadipiave.net


== Արտաքին հղումներ ==
Պաշտոնական կայք
ազգային ինստիտուտ (իտալ.)(չաշխատող հղում)
http://www.istat.it/english/ Archived 2009-12-07 at the Wayback Machine.
21.00: Eros Live World Tour 2009/2010

21:00 Eros Live World Tour 2009/2010, իտալացի հայտնի երգիչ և կոմպոզիտոր Էրոս Ռամացոտիի համերգային ալբոմը, որը թողարկվել է 2010 թվականի նոյեմբերի 30-ին։


== Ալբոմ ==
Էրոս Ռամացոտին ալբոմը ձայնագրել է իր համաշխարհային համերգների ժամանակ, իսկ հետո 2009 թվականի դեկտեմբերի 4-ին և 5-ին Միլանում։
Ալբոմը բաղկացած է առավել հայտնի և լավ ստեղծագործություններից։
Թողարկվել է նաև ալբոմի DVD տարբերակը։


== Ստեղծագործությունների ցանկ ==


=== CD1 ===
Appunti e note;
Dove c'è musica;
Un attimo di pace;
Quanto amore sei;
Stella gemella;
Terra promessa;
Una storia importante;
Adesso tu;
Se bastasse una canzone;
Bucaneve;
Favola;
Un’emozione per sempre;
I Belong to You (Il ritmo della passione);


=== CD 2 ===
Musica è;
Amore contro;
Un'altra te;
L’aurora;
Per me per sempre;
L’orizzonte;
Controvento;
Il cammino;
L’ombra del gigante;
Cose della vita;
Questo immenso show;
Parla con me;
Più bella cosa.


== Չարթեր ==


=== Միջազգային ===


=== Իտալական ===


== Ծանոթագրություններ ==


== Արտաքին հղումներ ==
Էրոս Ռամացոտիի պաշտոնական կայք (իտալ.) (անգլ.)
[1]